Isabella Garcia-Shapiro

Si Isabella Garcia-Shapiro ay isang babaeng Hudyo-Mehikano sa palabas na Phineas and Ferb. Siya ay isa sa matalik na kaibigan nina Phineas at Ferb, at umiibig kay Phineas Flynn. Si Alyson Stoner ang nagboses kay Isabella.

Talambuhay 

Isinilang si Isabella sa Hudyo-Mehikanong ina na si Vivian Garcia-Shapiro at sa di-kilalang ama. Nang siya'y bata pa, nakipagkaibigan siya kina Phineas at Ferb, na nakatira sa tapat ng bahay nila. Ang pakikipagkaibigan ni Isabella kay Phineas ang nagsimula ng panliligaw niya kay Phineas. Meron siyang alagang chihuahua na ang pangalan ay Pinky the Chihuahua. Tulad ni Perry the Platypus, si Pinky ay isang secret agent ng O.W.C.A., kung kaya't walang kamalay-malay ang pamilya ni Isabella tungkol dito.

Sumali si Isabella sa Fireside Girls na kung saan ay naging isa siyang Troop Leader ng Fireside Girls. Ang kanyang mga miyembro ay sina Adyson, Ginger, Gretchen, Holly, Katie, at Milly. Si Ginger ay nakababatang kapatid ni Stacy Hirano.

Papel sa Phineas and Ferb 

Si Isabella at ang kanyang pamilya ay nakatira sa Maple Drive, sa bayan ng Danville. Katapat lang nila ang tahanan ng pamilya Flynn-Fletcher. Sa tuwing dumadalaw siya sa bahay ng Flynn-Fletcher, sumasali siya sa mga proyekto nina Phineas at Ferb. Ginagamit niya ang katagang "Anong ginagawa mo?" kapag kinukumusta sina Phineas at Ferb. Hindi siya nasisiyahan sa mga taong gumagamit ng kanyang kataga at tanging si Phineas lamang ang maaaring gumamit ng kataga ni Isabella.

Bilang pinuno ng Fireside Girls, si Isabella ay may kakayahang mamuno. Kung ano ang kanyang mga iniutos ay sinusunod ng kanyang mga miyembro. Lagi siyang handa sa anumang sitwasyon, at hindi niya nagugustuhan ang sinumang mag-uutos sa kanya maliban kay Phineas.